recursal/SuperWikiNEXT-32B huggingface dataset:
**மா. ஜானகிராமன்** (பிறப்பு சூன் 23, 1948) மலேசியாவில் எழுத்தாளர்களுள் ஒருவரான இவர் தேர்ச்சி பெற்ற பொது நிலை ஊழியராவார்.

எழுத்துத் துறை ஈடுபாடு
----------------------

1960 தொடக்கம் இவர் மலேசியா தமிழ் இலக்கியத்துறையில் ஈடுபட்டு வருகின்றார். பெரும்பாலும் நாவல், கட்டுரைகள் எழுதிவரும் அதேநேரம், சமுதாயப் பிரச்சினைகள், தோட்டப்புற இந்தியர்களின் பிரச்சினைகள் குறித்தும் அதிகம் எழுதி வருகின்றார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. மேலும் தொழிற்சங்கங்கள் பற்றியும் தொழிலாள்ர் பிரச்சினைகள் பற்றியும் பல அனைத்துலகக் கருத்தரங்குகளில் கட்டுரைகளையும் எழுதியுள்ளார்.

நூல்கள்
-------

* "அவளுக்கென்று ஒரு மனம்" (நாவல்)
* "மலேசியத் தமிழர்களின் இக்கட்டான நிலை" (கட்டுரைகள், 2006)

பரிசில்களும், விருதுகளும்
-------------------------

* Millenium Medal of Honor (1999) - அமெரிக்க வாழ்க்கை வரலாற்றுக் கழகம்
* தனிநாயக அடிகளார் விருது (1994) - மலேசியத் தமிழ் எழுத்தாளர் சங்கம்
* டான் ஸ்ரீ ஆதிநாகப்பன் விருது (2003).

உசாத்துணை
---------

* மலேசியத் தமிழ் எழுத்துலகம் தளத்தில் மா. ஜானகிராமன் பக்கம் பரணிடப்பட்டது 2016-03-04 at the வந்தவழி இயந்திரம்
**கிங் தொழில்நுட்பக் கல்லூரி** (King College of Technology) என்பது தமிழ்நாட்டின், நாமக்கல்லில் அமைந்துள்ள ஒரு பொறியியல் கல்லூரி ஆகும். இந்தக் கல்லூரியின் நிறுவனரான திரு. ஜே. இளங்கோ மற்றும் தலைவர் திருமதி. கலா இளங்கோ ஆகியோர் இணைந்து இதை துவக்கியுள்ளனர்.  இந்தக் கல்லூரிக்கு புதுதில்லி ஐ.ஐ.சி.இ-யால் ஒப்புதல் அளிக்கப்பட்ட ஐ.எஸ்.ஓ 9001 - 2008 சான்றளிக்கப்பட்ட நிறுவனம் ஆகும். இது சென்னை அண்ணா தொழில்நுட்ப பல்கலைக்கழகத்துடன் இணைவுபெற்றுள்ளது.

வழங்கப்படும் பாடங்கள்
---------------------

### இளநிலைப் படிப்புகள்

* பி.இ. - குடிசார் பொறியியல்
* பி.இ. - கணினி அறிவியல் பொறியியல்
* பி.இ. - மின்னணு மற்றும் தொடர்பியல் பொறியியல்
* பி.இ. - இயந்திரப் பொறியியல்
* பி.இ. - மின் மற்றும் மின்னணுவியல் பொறியியல்
* பி.இ. - ஊர்திப் பொறியியல்.

### முதுநிலைப் படிப்புகள்

* எம்.இ. - கணினி அறிவியல் மற்றும் பொறியியல்
* எம்.இ. - விஎஸ்எல்ஐ வடிவமைப்பு
* எம்.இ. - மின்னணு ஆற்றல் மற்றும் செயலிகள்
* எம்.இ. - உற்பத்திப் பொறியியல்
* எம்.இ. - சுற்றுச்சூழல் பொறியியல்
* எம்.பி.ஏ.
* எம்.சி.ஏ.

கணினி மையம்
-----------

இங்கு பல்லூடக வசதிகளுடன், சமீபத்திய இன்டெல் கோர் டுயோ மற்றும் கோர் ஐ 3 செயலிகளுடன் கூடிய, முழுமையான மையப்படுத்தப்பட்ட, குளிர்சாதன வசதியுள்ள கணினி ஆய்வகம் உள்ளது. இந்த மையமானது, டிஜிட்டல் போர்டுகளைக் கொண்டுள்ளது. இவை கற்பிப்பதற்கும், 24 மணிநேர இணைய வசதிக்கும் பயன்படுத்தப்படுகின்றன.

சிறப்பு அம்சங்கள்
-----------------

வளாகத்தில் தானியங்கி பணப்பொறி வசதி உள்ளது, மேலும் தமிழ்நாடு மற்றும் கேரள பாணி உணவைக் கொண்ட மாணவர், மாணவிகளுக்கான தனித்தனி விடுதிகளை கொண்டுள்ளது. மேலும், விடுதிகளில் உள்ள மாணவர், மாணவிகளுக்கு உடல்நல்குறைவு ஏற்பட்டால் மருத்துவமனைக்குச் செல்ல வாகன வசதி உள்ளது.

குறிப்புகள்
-----------

1. ↑  "Engineering college student commits suicide in Namakkal - Times of India".
**மா. ஸ்ரீனிவாசன்** (Srinivasan Madhavachari, ஜனவரி 12, 1937- பிப்ரவரி 25, 2000) இந்திய உச்ச நீதிமன்ற முன்னாள் நீதிபதியாவார்.

வாழ்க்கையும் கல்வியும்
----------------------

தஞ்சை மாவட்டத்தில் உள்ள சித்தாடி என்னும் சிற்றூரில் பிறந்தவர். சென்னையில் தியாகராயர் நகர் இராமகிருஷ்ணா ஆரம்பப் பள்ளியில் பள்ளிப் படிப்பும், லயோலா கல்லூரியில் இளநிலைப் பட்டப்படிப்பும் படித்தார். பட்டப் படிப்பில் தங்கப் பதக்கமும் வடமொழியில் முதன்மையான மாணவனாகத் தேறியமைக்காக வெள்ளிப் பதக்கமும் பெற்றார். சென்னை சட்டக் கல்லூரியில் பி.எல் பட்டப்படிப்பில் தங்கப்பதக்கமும், சர்வதேசச் சட்டத்தேர்வில், மாநிலத்திலேயே முதல் மாணவனாகத் தேறியமைக்காகத் தங்கப் பதக்கமும் பெற்றார்.

பணிகள்
------

* சென்னையில் வழக்கறிஞராகப் பணியாற்றுகையில், ரூல்ஸ் கமிட்டி-யின் உறுப்பினர்.
* நீதிமன்றங்கள சம்பந்தபட்ட விசயங்களைத் தீர்மானிக்கும் குழுக்களில் தலைமை தாங்கினார்.
* புதிதாகத் தேர்ந்தெடுக்கப்படும் முனிசிப்-நீதிபதிகள் ஆகியோருக்குத் பயிற்சியளிக்கத் திட்டம் தீட்டிய குழுவின் தலைவர்.
* இமாச்சலபிரதேச உயர் நீதிமன்றத் தலைமை நீதிபதியாகப் பணியாற்றுகையில் 26 வகையான உயர் நீதிமன்ற செயல் முறை விதிகளை ஏற்படுத்தினார்.

குறிப்புகள்
-----------

1. ↑
2. ↑  தினமணி தீபாவளி மலர்,1999,தலைசிறந்த தமிழர்கள். பக்கம்131
**ஆத்திரனேசிய மொழிக்குடும்பம்** என்பது தென்கிழக்கு ஆசியாவிலுள்ள தீவுகளிலும் பசிபிக்கு தீவுகளிலும் பேசப்படுகிற ஒரு மொழிக்குடும்பம் ஆகும். இம்மொழிக்குடும்ப மொழிகளை ஏறத்தாழ 380 மில்லியன் மக்கள் பேசுகின்றனர். மலாய் மொழியும் சாமிக்கு மொழிகளும் இம்மொழிக் குடும்பத்தையே சேரும். சில ஆத்திரனேசிய மொழிகள் ஆட்சி மொழிகளாகவும் உள்ளன. இந்திய-ஐரோப்பிய மொழிக்குடும்பம், நைகர்-காங்கோ மொழிக்குடும்பம், ஆபிரிக்க-ஆசிய மொழிக்குடும்பம், யூரலிய மொழிக்குடும்பம் (Uralic) போன்று இந்த ஆத்திரனேசிய மொழிக்குடும்பமும் நன்றாக நிறுவப்பட்ட பழைய மொழிக்குடும்பம் ஆகும். ஓட்டோ தெம்புவுஃபு (Otto Dempwolff) என்னும் இடாய்ச்சு (செருமானிய) மானிடவியல் மற்றும் மொழியியல் அறிஞரே முதன்முதலாக ஒப்பீட்டு ஆய்வு முறையில் இம்மொழிகளை விரிவாக 20-ஆம் நூற்றாண்டின் தொடக்கத்தில் ஆய்ந்தார். பின்னர் வில்லெம் இசுமிட்டு (Wilhelm Schmid) என்னும் மற்றொரு இடாய்ச்சு அறிஞரே தென்றல் (தெற்கு திசைக் காற்று) என்னும் பொருள் படும் அவுசிட்டர் (auster) என்னும் சொல்லோடு தீவு எனப்பொருள்படும் கிரேக்கச் சொல்லான நெசோசு (nêsos) என்பதையும் இணைத்து இடாய்ச்சுச் சொல்லாகிய *அவுசிட்ரோனேசிழ்சு* (austronesisch) என்பதை உருவாக்கி இம்மொழிக்குடும்பத்தைக் குறித்தார். இது பின்னர் ஆங்கிலத்தில் Austronesian எனவும் தமிழில் ஆத்திரனேசிய மொழிக்குடும்பம் எனவும் பெயர் பெறுகின்றது.
**2013 மத்திய தரைக் கடல் புலம்பெயர்வு கப்பல் விபத்து** என்பது (*2013 Mediterranean Sea migrant shipwreck*) அக்டோபர் 3, 2013 அன்று புலம்பெயர்வோரை ஏற்றிக் கொண்டு லிபியாவிலிருந்து இத்தாலிக்குச் சென்று கொண்டிருந்த ஒரு கப்பல் இத்தாலியின் *லாம்பெடுசா* எனும் தீவில் மூழ்கிய நிகழ்வைக் குறிக்கிறது. இதில் 134 பேர் உயிரிழந்தனர். 
இத்தாலியக் கடலோரக் காவல் படையினரால் உயிர்பிழைத்த 140 பேர் காப்பாற்றப்பட்டனர். மேலும், 500 பேர் படகில் இருந்ததாக நம்பப்படுகிறது. அந்தப் கப்பல் லிபியாவின் மிஸ்ரடாவிலிருந்து வந்தது எனவும் ஆனால் அதிலிருந்த புலம்பெயர்வோர் பலரும் சோமாலியாவையும் எரிட்ரியாவையும் சேர்ந்தவர்கள் எனவும் அறியப்படுகிறது.

நிகழ்வு
-------

கப்பல் பயணத்தைத் தொடங்குகையில் அதில் 500க்கும் மேற்பட்டோர் இருந்ததாக அறியப்படுகிறது. மேலும், அது லாம்பெடுசாவிலிருந்து கால் மைல் தூரம் சென்றதுமே அதன் பொறியில் (engine) கோளாறு ஏற்பட்டது அறியப்பட்டது. எனவே, அருகிலிருந்த கப்பல்களுக்கு அறிவிக்கும்பொருட்டு அப்படகில் ஒரு போர்வை பற்றவைக்கப்பட்டது. ஆனால், அது நிலைமையை மேலும் தீவிரமாக்கியது. அப்போர்வையின் தீயால் அங்கிருந்த பெட்ரோல் பற்றிக் கொண்டது. எனவே, கப்பல் மேலும் வேகமாக மூழ்கத் தொடங்கியது. நெருப்பிலிருந்துப் பிழைப்பதற்காக மக்களுள் பலரும் கடலில் குதித்தனர். மேலும், பலர் படகின் ஒரே இடத்தில் குவியத் தொடங்கினர். குறைந்தது 250 பேர் காணாமல் போனதாக அறிவிக்கப்பட்டது.

விளைவுகள்
---------

திருத்தந்தை பிரான்சிசு டுவிட்டரில் "லாம்பெடுசா கப்பல் விபத்தில் பாதிக்கப்பட்டோருக்காக கடவுளை நோக்கி வேண்டுதல் செய்யக்" கேட்டுக்கொண்டார். இத்தாலியப் பிரதமர் என்ரிக்கோ லெட்டா "ஒரு மிகப்பெரும் விபத்து" என்று டுவிட்டரில் கூறியுள்ளார். அகதிகளுக்கான ஐக்கிய நாடுகள் உயர் மேலாளர் (United Nations High Commissioner for Refugees) அன்டோனியோ குட்டெரெஸ் இத்தாலியக் கடலோரக் காவல் படையின் உடனடி செயல்பாட்டினைப் பாராட்டினார்.

இத்தாலியத் துணைப் பிரதமர் ஏஞ்செலினோ அல்ஃபானோ அகதிகளின் வருகையைச் சமாளிக்க ஐரோப்பிய உதவியை நாடி வேண்டுகோள் விடுத்துள்ளார். அதனை "ஐரோப்பிய துயரம்" என்றும் அறிவித்தார்.

மேற்கோள்கள்
-----------

1. 1 2 3 4  Gaia Pianigiani (3 October 2013). "Scores of Migrants Dead After Boat Sinks Off Sicily". *The New York Times* (Siracusa).. பார்த்த நாள்: 3 October 2013.
2. 1 2 3 4 5 6  "Dozens of migrants die in Italy boat sinking near Lampedusa". *BBC News*. 3 October 2013. 3 October 2013 அன்று பார்க்கப்பட்டது.
3. ↑  Davies, Lizzy (3 October 2013). "Italy boat wreck: scores of migrants die as boat sinks off Lampedusa". *தி கார்டியன்*. 3 October 2013 அன்று பார்க்கப்பட்டது.
4. ↑  "Italy calls for European help on refugees as scores drown in Lampedusa shipwreck". *Daily Telegraph*. 3 October 2013. 3 October 2013 அன்று பார்க்கப்பட்டது.
**ஈழத்தமிழர் சமையல்** என்பது தமிழர் சமையலில் தனித்துவம் மிக்க உணவுகளையும், சமையல் நுட்பங்களையும், கருவிகளையும், விருந்தோம்பல் பண்புகளையும் கொண்ட ஒரு சமையல் ஆகும். ஈழத்தமிழர் தாயகப்பகுதியின் சூழலியல், இலங்கையில் வாழும் பிற சமூகங்களின் உணவு வழக்கங்கள், கேரளத் தாக்கம், புகலிடச் சமையல்களின் தாக்கம் ஆகியன ஈழத்தமிழர் சமையலில் பல தனித்துவ அம்சங்களை கொண்டுவந்துள்ளன.

ஈழத்தமிழர் தாயகப்பகுதி பனை, தென்னை, மா, பிலா, வாழை, மரக்கறிகள், பல்வேறு தானியங்கள், சுவைப்பொருட்கள், கடலுணவுகள் நிறைந்தது. எனவே இயல்பாக இவை சமையலில் இடம்பெறுகின்றன. குறிப்பாக பனையில் இருந்து பெறப்படும் உணவுகள், மிகையான தேங்காய், மிளகாய்ப் பயன்பாடு, கடலுணவுகள் இங்கு அதிகம். கூழ், கொத்து ரொட்டி, இடியப்பம், பனங்காய்ப் பணியாரம், தொதல், இட்லி போன்றவை ஈழத்தமிழர் சமையலில் இடம்பெறும் நன்கு அறியப்பட்ட உணவுகள் ஆகும்.

உணவுகள்
-------

* ஒடியல் கூழ்
* புட்டு
* இடியப்பம்
* கொத்து ரொட்டி
* அப்பம்
* பனங்காய்ப் பணியாரம்
* புழுக்கொடியல்
* பனஞ்சாராயம்
* பனாட்டு
* பனங்கட்டி
* சொதி
* சம்பல்
* தொதல்
* வாய்ப்பன்
* புளிச்சல்
* பரித்தித்துறை வடை
* கோவும்
* அச்சாறு
* பாண் / வெதுப்பி
* ஃபண் (உணவு)
* உழுத்தம் சுவாலை
* முட்டை மா
* பொரி விளாங்காய்
* எள்ளுப்பாகு
* நெல்லிரசம்
* கோழிப்புக்கை
* இட்லி
thumpthump
**ஜுலியஸ் பூசிக்** (Julius Fucik) (23 பிப்ரவரி 1903 – 8 செப்டம்பர் 1943) ஒரு‍ பத்திரிகையாளர். செக்கோஸ்லோவோக்கிய கம்யூனிஸ்ட் கட்சியின் முன்னணி உறுப்பினர். (Communist Party of Czechoslovakia) (Komunistická strana Československa, KSČ) , மற்றும் நாஜி எதிர்ப்பு முன்னணியின் ஒரு‍ பகுதியாகவும் செயல்பட்டார். அதனால், நாசிஸ்ட்டுகளால் சிறையிலடைக்கப்பட்டு, கொடுமைகள் செய்து‍ இறுதியில் தூக்கிலிடப்பட்டார்.

வாழ்க்கை வரலாறு‍
----------------

செக்கோசிலோவாக்கியா நாட்டில் 1903 ஆம் ஆண்டு‍ பிறந்தார். 12 வயதிலேயே கதைகளும் கட்டுரைகளும் எழுத ஆரம்பித்தார். செக்கோசிலோவாக்கியா கம்யூனிஸ்ட் கட்சியின் மாணவர் சங்கத்தில் முக்கிய உறுப்பினராகவும் ஆனார். இலக்கியம், இசை, கலை ஆகியவற்றை கற்றார். பல பத்திரிகைகளுக்கு‍ கட்டுரைகள் எழுதியுள்ளார். செக்கோசிலோவாக்கியா கம்யூனிஸ்ட் கட்சிப் பத்திரிகையின் ஆசிரியர் குழுவில் இடம் பெற்றார். 1929 ஆம் ஆண்டு‍ சுரங்கத் தொழிலாளரின் வேலை நிறுத்தத்தில் ஈடுபட்டார்.

சோவியத் பயணம்
-------------

தொழிலாளர் சங்கப் பிரதிநிதியாக 1930 ஆம் ஆண்டு‍ சோவியத்து‍ யூனியனுக்குச் சென்றார். ஆறுமாத காலம் அங்கு‍ தங்கினார். தாய்நாடு‍ திரும்பியதும் **வருங்காலம் பழங்காலம் ஆகிவிட்ட நாடு‍** என்ற நூலை எழுதினார்.

தலைமறைவு
--------

1938 ஆம் ஆண்டு‍ கம்யூனிஸ்ட் கட்சியும் அதன் பத்திரிகைகளும் சட்டவிரோதமாக்கப்பட்டன. அதனால் தலைமறைவாகச் சென்று‍ ஒரு கிராமத்தில் வசித்தார். 1941 இல் பூசிக்கும் அவரது‍ கட்சியினரும் நாசிஸ்ட்டுகளால் தடை செய்யப்பட்ட பத்திரிகைகளை வெளியிட்டனர்.

தூக்கு‍
-------

இட்லரின் ரகசிய காவல்துறை 1942 இல் பூசிக்கை கைது‍ செய்தது. சிறையிலிருந்த போது‍ **தூக்குமேடைக் குறிப்புகள்** என்ற உலகப் புகழ்பெற்ற நூலை எழுதினார். 1943 செப்டம்பர் 8 ஆம் தேதி பூசிக் பெர்லினில் தூக்கிலிடப்பட்டார். அவரது‍ மரணத்திற்குப் பிறகு‍ 1950 இல் சர்வதேச சமாதானப் பரிசு‍ வழங்கப்பட்டது.

கட்டுரைகள்
----------

1. **மாநிலத்தீர்! விழிமின், எழுமின்** (People Be On Your Guard)
2. **தூக்குமேடைக் குறிப்புகள்**
3. **வருங்காலம் பழங்காலம் ஆகிவிட்ட நாடு‍**

மேற்கோள்கள்
-----------

1. ↑  Marta, Nono's life, p.32
2. ↑  சண்முகம், எஸ்(பிப்ரவரி 2008). "ஆசிரியர் வரலாறு‍". *வீர நினைவுகள் ஜுலியஸ் பூசிக்*, 88, சென்னை:என்சிபிஎச். 2014, மார்‌ச், 03 அன்று அணுகப்பட்டது..
3. ↑  சண்முகம், எஸ்(பிப்ரவரி 2008). "ஆசிரியர் வரலாறு‍". *வீர நினைவுகள் ஜுலியஸ் பூசிக்*, 88, சென்னை:என்சிபிஎச். 2014, மார்‌ச், 03 அன்று அணுகப்பட்டது..
4. ↑  சண்முகம், எஸ்(பிப்ரவரி 2008). "ஆசிரியர் வரலாறு‍". *வீர நினைவுகள் ஜுலியஸ் பூசிக்*, 88, சென்னை:என்சிபிஎச். 2014, மார்‌ச், 03 அன்று அணுகப்பட்டது..
5. ↑  சண்முகம், எஸ்(பிப்ரவரி 2008). "ஆசிரியர் வரலாறு‍". *வீர நினைவுகள் ஜுலியஸ் பூசிக்*, 88, சென்னை:என்சிபிஎச். 2014, மார்‌ச், 03 அன்று அணுகப்பட்டது..
**மாக புராணம்**  16 ஆம் நூற்றாண்டில் வாழ்ந்த அதிவீர ராம பாண்டியன் என்பவரால் பாடப்பட்ட நூல். மாசி மாதத்தில் நீராடுவதை 'மாகஸ்நானம்' என்று கொண்டாடுவது வழக்கம். இந்த நீராட்டு விழாப் பற்றிய கதைகளைக் கூறுவது மாக புராணம். இது வடமொழிப் 'பாத்ம புராணம்'  புராணமஎன்னும் நூலில் சொல்லப்பட்டுள்ளதாம். அந்த நூலிலிருந்து இந்தத் தமிழ்நூல் மொழிபெயர்க்கப்பட்டுள்ளது. 

இதில் 12 கடவுள் வாழ்த்துப் பாடல்களும், 1412 புராணச் செய்திப் பாடல்களும் உள்ளன.  மாசி மாதம் ஒவ்வொரு நாளும் வைகறையில் எழுந்து காவிரி போன்ற புதுப்புனலில் நீராடும்போது இந்த நூல் ஓதப்பட்டதாகத் தெரிகிறது. கலித்துறைப் பாடல்கள், துதிப் பாடல்கள், சந்தப் பாடல்கள், உலக நீதிகள், வருணனைகள் இந்த நூலில் இடம் பெற்றுள்ளன.

##### பாடல் - எடுத்துக்காட்டு

ஊனம் இல்லாக் கல் கோடு உரிய புதல்வர் நல்க மதி
ஈனம் இல்லாப் பெருஞ்செல்வம் எல்லாம் எளிதில் தர வேண்டி
ஆன குடகில் பிறந்தாயே, அரங்கற்கு இயல்பாம் ஆரணங்கே
கான மலர் சேர் காவிலியே, கையால் தொழுவோம் கண்டாயே. 
கால காலனைக் கயிலை யாளியை
பால லோசனப் பரம தாணுவைச்
சூல பாணியைத் தொழுத அன்பன்மேல்
ஏல வந்த கூற்று ஏது செய்யுமே 
குருவம் மா மருது புன்னை கோங்கு வேல் கடம்பு வள்ளி
மரவம் கூவிளம் இரத்தி வெள்ளிவால் மாதுளங்கம்
அரசு பாதிரி செருந்தி அங்கோலம் மகருகந்தம்
சுரபுன்னை குடசம் வேங்கை மராமரம் சூரை காரை

அடிக்குறிப்பு
-------------

1. ↑  மு. அருணாசலம் (முதல் பதிப்பு 1977, திருத்தப்பட்ட பதிப்பு 2005). *தமிழ் இலக்கிய வரலாறு, பதினாறாம் நூற்றாண்டு, முதல் பாகம்*. சென்னை: தி பார்க்கர், தமிழியல் ஆய்வு மற்றும் வெளியீட்டு நிறுவனம், 291 அகமது வணிக வளாகம், இராயப்பேட்டை, சென்னை 600 014. பக். 53.
2. ↑  18 புராணப் பட்டியலில் இரண்டாவது புராணம் பாத்ம புராணம்
3. ↑  விருதுப்பட்டி இராமலிங்கக் குருக்கள் இதனை 1904-ல் அச்சிட்டு வெளியிட்டிருக்கிறார்
4. ↑  பொருள் நோக்கில் சொற்பிரிப்பு செய்யப்பட்டவை
5. ↑  காவிரியாற்றைத் தொழும் பாடல் (துதி 6-3)
6. ↑  கூற்றுவனால் ஒன்றும் செய்யமுடியாது எனக் காறும் பாடல் (18-17)
7. ↑  மர வகைகளை அடைமோழி இல்லாமல் அடுக்கிக் கூறும் பாடல் (21-9)
**அரிக்காபுடி ரமணா ராவ்** (*Arikapudi Ramana Rao*) என்பவர் முன்னாள் இந்திய கைப்பந்து விளையாட்டு வீரர் ஆவார். ஆந்திராவின் குண்டூர் மாவட்டத்தில் உள்ள சாமல்லமுடி கிராமத்தில் 1945 ஆம் ஆண்டு சூலை முதல் தேதியில் இவர் பிறந்தார். 1977-1978 ஆம் ஆண்டுக்கான அருச்சுனா விருது மற்றும் 1990-1991 ஆம் ஆண்டுக்கான துரோணாச்சார்யா விருது ஆகிய இரண்டு விருதுகளையும் இவர் பெற்றுள்ளார்.

கல்லூரியில் சேர்ந்த பிறகு ரமணா ராவ் கைப்பந்து விளையாடத் தொடங்கினார். 1966 இல் குண்டூர் இந்துக் கல்லூரியில் பட்டம் பெற்றார். 1966 ஆம் ஆண்டு முதல் 1976 வரை இவர் தேசிய கைப்பந்து சாம்பியன் பட்டப் போட்டிகளில் பங்கு பெற்றார், தொடர்ந்து நான்கு ஆண்டுகள் தமிழ்நாடு மாநிலக் கைப்பந்து குழுவுக்கு தலைவராக இருந்துள்ளார். 1976 ஆம் ஆண்டு திருச்சிராப்பள்ளியில் நடைபெற்ற தேசிய கைப்பந்து போட்டியில் இவர் தமிழ்நாடு அணியில் விளையாடினார். இப்போட்டியில் முதல் முறையாக தேசிய கைப்பந்து சாம்பியன் பட்டத்தை தமிழ்நாடு மாநில அணி வென்றது.

1991 ஆம் ஆண்டு பெர்த் நகரில் நடைபெற்ற ஆசிய ஆண்கள் கைப்பந்து சாம்பியன் பட்டப்போட்டியில் பங்கேற்ற இந்திய ஆண்கள் கைப்பந்து அணிக்கு தலைமை பயிற்சியாளராக ரமணா ராவ் பணிபுரிந்தார். 1986 இல் செருமன் சனநாயக குடியரசில் அனைத்துலக கைப்பந்து கூட்டமைப்பு தேர்வு செய்த ஒரு கைப்பந்து பயிற்றுநராகத் தகுதி பெற்றார். இத்தகுதியைப் பெற்ற முதல் இந்தியரும் இவரேயாவார். இதன்மூலம் இந்தியா மற்றும் பல வெளிநாடுகளுக்குச் சென்று கைப்பந்து விளையாட பயிற்சிகள் அளித்தார். 1993-1997 ஆம் ஆண்டுகளில் ஆசிய கைப்பந்து பயிற்றுநர்கள் குழுவில் ஓர் உறுப்பினராக நியமிக்கப்பட்டார்.

அனைத்துலக கைப்பந்து கூட்டமைப்பினுடைய பிராந்திய மேம்பாட்டு மையத்தின் இயக்குநராக ரமனா ராவ் நியமிக்கப்பட்டார். இந்தியாவின் சென்னை நகரில் இந்த மையம் அமைந்திருந்தது. தற்போது ரமணா ராவ் ஆந்திரப் பிரதேச கைப்பந்து சங்கத்தின் தலைவராக உள்ளார். இந்திய கைப்பந்து கூட்டமைப்பின் பயிற்சியாளர் குழுவின் தலைவராகவும் இயங்கி வருகிறார்.

மேற்கோள்கள்
-----------

1. ↑  "Volleyball is his passion". தி இந்து. 10 November 2005. Archived from the original on 16 பிப்ரவரி 2011.. பார்த்த நாள்: 21 March 2010.
2. ↑  "Ramana Rao elected APVA President". தி இந்து. 26 March 2007. Archived from the original on 21 ஏப்ரல் 2008. .
3. ↑  "Coaching Committee Pics". Archived from the original on 2019-04-26. .

புற இணைப்புகள்
--------------

* FIVB Development Centres
* Dronacharya Award பரணிடப்பட்டது 2018-03-10 at the வந்தவழி இயந்திரம்
* Volleyball Shows The Way
* Spikers in the making பரணிடப்பட்டது 2011-06-04 at the வந்தவழி இயந்திரம்
* Volley clinic for smashing success
* Volleyball Tourney A Smash Hit பரணிடப்பட்டது 2011-06-04 at the வந்தவழி இயந்திரம்
* FIVB call for more unity with Continental Confederations
* India ensures the success of World Jr. Men's Championship
* Volleyball hit by migration of players பரணிடப்பட்டது 2009-07-18 at the வந்தவழி இயந்திரம்
* Spike-up-india
* Playing in European leagues is the key
* On a new course பரணிடப்பட்டது 2009-11-30 at the வந்தவழி இயந்திரம்
* FIVB Level 1 Coaches Course 2010
**அ. வேங்கடாசலனார்** (1888 - 1955) என்பவர் ஒரு தமிழறிஞர் ஆவார். இவரைக் *கரந்தைக் கவியரசு வேங்கடாசலனார்* என அறிஞர் அழைப்பர்.

பிறப்பும் கல்வியும்
-------------------

இவர் பழைய தஞ்சை மாவட்டம் கந்தர்வக் கோட்டைக்கு அருகில் மோகனூர் என்னும் கிராமத்தில் அரங்கசாமிப் பிள்ளைக்கு 1888 ஆம் ஆண்டு பிறந்தார். இவர் கரந்தையிலிருந்த தூயபேதுரு பள்ளியில் கல்வி பயின்றார். தமிழ் ஆர்வத்தால் கரந்தையில் வாழ்ந்த புலவர் வேங்கடராம பிள்ளையிடம் தமிழ் இலக்கண, இலக்கியங்களை முறையாகப் பயின்றார். இந்நிலையில் இவரது தந்தை எதிர்பாராது திடீரென்று காலமானதால், குடும்பத்தைக் காப்பாற்ற வேண்டி, ஊரின் கணக்கப்பிள்ளை என்னும் மணியக்காரர் என்னும் பணியிலமர்ந்தார். இருப்பினும் தமிழ்க் கல்வி மீதான காதலால் கரந்தைக்குச் சென்று, தூயபேதுரு கல்லூரியில் தமிழ்ப் புலவராயிருந்த சுப்பிரமணிய ஜயரிடம் தமிழ் இலக்கிய இலக்கணங்களை முறையாகக் கற்றார். பின்னர், ‘இலக்கணப்புலி’ எனப் போற்றப்பட்ட, கந்தர்வக்கோட்டை காவல் நிலையப் பொறுப்பாளராக இருந்த ம. நா. சோமசுந்தரம் பிள்ளையிடம் தொல்காப்பியம் முதலிய இலக்கணங்களை முறையாகப் பயின்றார்.

ஆசிரியர் பணி
------------

தமிழ் மீது கொண்டிருந்த ஆர்வத்தால், கொஞ்ச காலத்திற்கு பிறகு தமது மணியக்காரர் பணியை உதறி விட்டு, செட்டிநாட்டின் கோனாபட்டு என்னும் ஊரிலிருந்த கற்பக விநாயக கலாசாலையில் தமிழாசிரியராகப் பணியில் சேர்ந்தார். அங்கு செட்டிநாட்டின் பெரும் புலவர் பண்டிதமணி கதிரேசன் செட்டியார், உ. வே. சா, அரசஞ்சண்முகனார், மு. இராகவையங்கார் முதலிய சிறந்த தமிழறிஞர்களின் நெருங்கிய நட்பு ஏற்பட்டது. கரந்தைத் தமிழ்ச் சங்கம் துவக்கிய கரந்தை தமிழ்க் கல்லூரியில் சிறிது காலம் தமிழாசிரியராகப் பணியாற்றினார்.  பின்னர் 1922 ஆம் ஆண்டு முதல் பீட்டர் உயர்நிலைப் பள்ளியில் சேர்ந்து பணியாற்றினார்.

பதிப்புப் பணிகளும், புத்தாக்கப் பணிகளும்
----------------------------------------

தெய்வசிலையார் உரைகொண்ட தொல்காப்பிய ஏட்டுச்சுவடியை தமிழ்த்தாத்தா உ. வே. சா. விடம் பெற்று, பதிப்பித்து கரந்தைத் தமிழ்ச்சங்க வெளியீடாகக் கொண்டு வந்தார். ஆசானாற்றுப் படை, சிலப்பதிகார நாடகம், மணிமேகலை நாடகம், அகநானூறு உரை முதலிய நூல்களைப் படைத்துள்ளார்.

குறிப்பிடத்தக்க செய்திகள்
-------------------------

* டாக்டர் மா. இராசமாணிக்கம், முத்தானந்த அடிகள் முதலிய புகழ்மிகு தமிழ் அறிஞர்களை உருவாக்கியவர்.
* கரந்தைத் தமிழ்ச் சங்கம், இவரின் தமிழ்த் தொண்டினைப் பாராட்டி, கரந்தைக் கவியரசு என்னும் பட்டமளித்துச் சிறப்பித்தது.
* தமிழ்த் தென்றல்’ திரு. வி. க. கவியரசு வேங்கடாசலனார் பற்றி தம் வரலாற்றில் கீழ்கண்டவாறு குறிப்பிட்டுள்ளார்.

"தமிழ்ப் பெரும்புலவர் கரந்தை வேங்கடாசலத்தை 1935 ஆம் ஆண்டு திருவையாற்று அரசர் கல்லூரியில் கண்டேன். பின்னர் சென்னை சிந்தாரிப்பேட்டையில் அகநானூற்று மாநாட்டுத் தலைவராகப் பார்த்தேன். அம்மாநாட்டில் அவர் ஆற்றிய உரையை முதன் முதலாக முழுவதுமாகக் கேட்டேன். அவரது தலைமையுரை என்னை மயக்கியது. பெரும்புலமை வாய்ந்த ஒருவர் எங்கோ மூலையில் கிடக்கின்றாரே என்று எண்ணினேன். வேங்கடாசலத்தின் புலமை, சங்க இலக்கியங்களுக்கு விரிவுரை காண்பதற்குப் பயன்பட்டால், பிற்காலத் தமிழுலகம் பெரிதும் ஆக்கமுறும்"

மேற்கோள்கள்
-----------

1. ↑  "கரந்தை தமிழ் கல்லூரி". 3 சூன் 2016 அன்று பார்க்கப்பட்டது.
[*தொடர்பிழந்த இணைப்பு*]
2. ↑  பி. தயாளன் (3 சூன் 2016). "கரந்தைக் கவியரசு' வேங்கடாசலனார்!". கீற்று. 3 சூன் 2016 அன்று பார்க்கப்பட்டது.
கிருட்டிணகிரி மாவட்டம் ஒசூர் சந்திர சூடேசுவரர் கோயில் தேரும், தேர்முட்டி மண்டபமும்
தேருக்கும் தேர்முட்டி மண்டபத்துக்கும் அமைக்கப்பட்டுள்ள தற்காலிக மரப்பலகை பாலம்
**தேர்முட்டி மண்டபம்** என்பது இந்தியாவிலும், இலங்கையிலும் இந்துக் கோயில்களில் இடம்பெறும் ஆண்டுத் திருவிழாக்களில் மிக முக்கியமான திருவிழாவான தேர்த் திருவிழாவின்போது தேரில் உற்சவரை ஏற்றவும் தேர் உலா முடிந்தபின் உற்சவரை இறக்கவும் கட்டப்பட்ட ஒரு மண்டபமாகும். இந்த மண்டபத்தின் தரைப்பகுதியானது ஏறக்குறைய தேரில் உற்சவரை வைக்கும் பீடத்துக்கு இணையான உயரம் கொண்டு இருக்கும். இந்த உயரமான இடத்தில் உற்சவரை தேரில் ஏற்றுவதற்கு முன்னும் இறக்கிய பின்னும் சற்று நேரம் வைத்திருப்பர் இந்த இடத்தில் நான்கு கால் மண்டபமோ அல்லது ஆறு கால் மண்டபமோ கட்டப்பட்டிருக்கும் மண்டபத்தின் மையத்தில் உற்சவரை வைக்க ஏதுவாக ஒரு மேடை அமைத்திருப்பர். இந்த தேர்முட்டி மண்டபத்துக்குச் செல்ல அகலமான படிக்கட்டுகள் அமைக்கப்பட்டிருக்கும். தேர்முட்டி மண்டபத்தில் இருந்து தேரில் உற்சவரை ஏற்ற மரத்தால் ஒரு தற்காலிகப் பாலத்தை அமைப்பர் தேரில் உற்சவரை அமர்த்தியபின் இந்த மரப்பாலத்தை அகற்றியபின் தேரோட்டம் நடக்கும். சில கோயில்களில் ஒன்றுக்கும் மேற்பட்ட தேர்கள் இருக்கும் அந்தந்தத் தேர்களை நிறுத்திவைக்கும் இடத்தை ஒட்டி தனித்தனியாக தேர்முட்டி மண்டபங்கள் கட்டப்பட்டிருக்கும்.

மேற்கோள்கள்
-----------

1. ↑  "தேரோட்ட மகிமை : ஆணவத்தை அழித்த ஈசன்". தினகரன். 2015-08-02 அன்று மூலம் பரணிடப்பட்டது. 12 மார்ச் 2017 அன்று பார்க்கப்பட்டது.
கணிதத்தில் இரு எதிர்மமற்ற மெய்யெண்கள் *A* , *B* இன் **ஈரோனிய சராசரி** (*Heronian mean*) *H* ஆனது பின்வரும் வாய்பாட்டால் தரப்படுகிறது:

{\displaystyle H={\frac {1}{3}}\left(A+{\sqrt {AB}}+B\right).}
இச்சராசரி, கணிதவியலாளர் ஈரோனின் பெயரால் அறியப்படுகிறது.

திண்ம வடிவவியலில் பயன்பாடு
--------------------------

சதுர அடிக்கண்டம். இந்த அடிக்கண்டத்தின் கனவளவானது, அதன் உயரம் மற்றும் எதிரெதிர் சதுர அடிப்பக்கங்களின் பரப்பளவுகளின் ஈரோனின் சராசரியின் பெருக்குத்தொகை.
திண்ம வடிவவியலில் ஒரு கூம்பு அல்லது பட்டைக்கூம்பின் அடிக்கண்டத்தின் கனவளவைக் கணக்கிடுவதற்குப் பயன்படுகிறது. 
அடிக்கண்டத்தின் கனவளவானது, அதன் உயரம் மற்றும் எதிரெதிர் இணை அடிப்பக்கங்களின் பரப்பளவுகளின் ஈரோனின் சராசரியின் பெருக்குத்தொகையாகும்.

{\displaystyle V={\frac {h}{3}}\left(B\_{1}+{\sqrt {B\_{1}B\_{2}}}+B\_{2}\right)}.

பிற சராசரிகளுடான தொடர்பு
------------------------

*A* , *B* இரண்டின் ஈரோனிய சராசரியானது இவ்விரு எண்களின் கூட்டு மற்றும் பெருக்கல் சராசரிகளின் எடையிடப்பட்ட சராசரியாகும்:

{\displaystyle H={\frac {2}{3}}\cdot {\frac {A+B}{2}}+{\frac {1}{3}}\cdot {\sqrt {AB}}.}

மேற்கோள்கள்
-----------

* Bullen, P.S. (2003), *Handbook of Means and Their Inequalities*, Mathematics and Its Applications (2nd ed.), Berlin, New York: இசுபிரிங்கர் பதிப்பகம், ISBN 978-1-4020-1522-9
* Eves, Howard Whitley (1980), *Great Moments in Mathematics (Before 1650)*, அமெரிக்கக் கணிதவியல் சங்கம், ISBN 978-0-88385-310-8

வெளியிணைப்புகள்
---------------

* Mean-Trapezoids Geometric comparison of some mathematical means
ஜான் பிர்டு,  *கோண அளவி*, (மியூசியோ சிவிக்கோ மாதேனா)
வி. கிரீனின் பொறிப்புருவம்.நன்றி: வெல்கம் திரட்டு
 **ஜான் பிர்டு** *(John Bird)* (1709–1776) ஒரு பிரித்தானியக் கணிதவியல் கருவி புனைவாளர் ஆவ்வார். இவர் பீழ்சப் ஆக்லாந்தில் பிறந்தார். இவர் 1740 இல் இலண்டனுக்கு வந்தார். அங்கு இவர் ஜொனாதன் சிசன் குழுமம், ஜார்ஜ் கிரகாம் கடிகாரக் குழுமம் ஆகிய குழுமங்களில் பணிபுரிந்தார்.இவர் 1745 க்குள் சுட்டிராண்டில் தனியாக வணிகத்தில் ஈடுபடலானார். இவர் 8 அடி வெண்கலக் கோண அளவியைக் கிரீன்விச் அரசு வான்காணகத்துக்காகச் செய்யும்படி பணிக்கப்பட்டார். இது 1750 பிப்ரவரி 16 அன்று நிறுவப்பட்டது. இது இன்றும் பேணிக் காக்கப்படுகிறது. விரைவில் இதன் மறுபடிகள் பிரான்சு, இசுபெயின், உருசியா ஆகிய நாடுகளுக்காகச் செய்யப்பட்டது.

 ஒரு சுவரின் மீது கட்டிய மூரல் கால்வட்டம் (கோண அளவி). பிர்டு இதை 1773 இல் உருவாக்கினார். இது ஆக்சுபோர்டில் உள்ள அறிவியல் வரலாற்று அருங்காட்சியகத்தில் உள்ளது.
புவி நெட்டாங்கு ஆணையர்கள் பிர்டுக்கு 500 பவுண்டுகள்(பெருநிதி) தந்து தரமான கருவிகளோடு ஜேம்சு பிராடுலியையும் உதவிக்கு அனுப்பி 7 ஆண்டுகளுக்குள் அவரது முறைகளையும் உள்ளடக்கிய எழுத்துப்பணியைத் தொடங்குமாறு வேண்டினர். இதற்கான உறுதியாவணத்தையும் பிர்டிடம் இருந்து பெற்றுக் கொண்டனர். இது பிர்டு  *கணிதக் கருவிகளைப் பகுத்திடும் முறை* (1767),  *மூரல் கோண அளவிகளைக் கட்டியமைக்கும் முறை* (1768) எனும் இரண்டு நூல்களை எழுத வித்திட்டது. இந்த நூல்கள் இரண்டுக்கும் அரசு வானியலாளர் நெவில் மாசுக்கெலைன் முகவுரை எழுதியுள்ளார். நாடாளுமன்றக் கட்டிடம் 1834 இல் எரிந்ததும் , பிர்டு 1758 இலும் 1760 இலும் நிறுவிய செந்தர இருமுழப் (கஜப்) படிமங்களும் அழிந்தன.

பிர்டும் அவரது ஆய்வுறுப்பினர்களான கவுன்ட்டி தர்காமும் கணிதவியலாளரான வில்லியம் எமர்சனும் தாமசு பிஞ்சன் இயற்றிய மேசனும் திக்சனும் எனும் புதினத்தில் தோன்றுகின்றனர்.

மேற்கோள்கள்
-----------

1. ↑  *The National Cyclopaedia of Useful Knowledge*, Vol III, (1847) London, Charles Knight, p.327.

மேலும் படிக்க
-------------

Bedini, Silvio (1970–80). "Bird, John". *Dictionary of Scientific Biography* **2**.  நியூயார்க்: Charles Scribner's Sons. 140-141. ISBN 978-0-684-10114-9.

வெளி இணைப்புகள்
---------------

* Biography on South Seas Companion
*
**அண்ணாமலை வரதராஜப் பெருமாள்** (*Annamalai Varatharaja Perumal*) இலங்கையின் வடக்கு கிழக்கு மாகாண சபையின் முதலமைச்சராக 1988 முதல் 1990 வரை பதவியில் இருந்தவர். இவர் ஈழமக்கள் புரட்சிகர விடுதலை முன்னணி என்ற ஈழத்தமிழ்ப் போராளிக் குழுவின் தலைவராகச் செயல்பட்டவர்.

வாழ்க்கைச் சுருக்கம்
--------------------

வரதராஜப் பெருமாளின் தந்தை அண்ணாமலை இந்திய வம்சாவழித் தமிழர். தாயார் யாழ்ப்பாணத்தைப் பிறப்பிடமாகக் கொண்டவர். பள்ளியில் படிக்கும் போதே தமிழர் விடுதலைக் கூட்டணியின் மாணவர் அமைப்பில் இணைந்து போராட்டங்களில் ஈடுபட்டார். சிறிமாவோ பண்டாரநாயக்காவின் அரசில் கைது செய்யப்பட்டு விசாரணை இன்றி சிறைகளில் அடைக்கப்பட்ட 42 தமிழ் இளைஞர்களில் வரதராஜப் பெருமாளும் ஒருவர். யாழ்ப்பாணப் பல்கலைக்கழகத்தில் படித்துப் பட்டம் பெற்ற இவர் அப்பல்கலைக்கழகத்திலேயே பொருளியல் விரிவுரையாளராகப் பணியாற்றினார். ஈழமக்கள் புரட்சிகர விடுதலை முன்னணி (ஈபிஆர்எல்எஃப்) அமைப்பில் இணைந்த இவர் 1980களில் கைது செய்யப்பட்டு சிறையில் அடைக்கப்பட்டார்.

1983 செப்டம்பரில் மட்டக்களப்பு சிறை போராளிகளால் தாக்கப்பட்ட போது, வரதராஜப் பெருமாள் சிறையில் இருந்து தப்பி இந்தியாவிற்குத் தப்பிச் சென்றார். சென்னையில் இவர் ஈபிஆர்எல்எஃப் அமைப்புடன் இணைந்து அரசியலில் ஈடுபடலானார். அதன் பேச்சாளராகவும் பணியாற்றினார். விடுதலைப் போராளி அமைப்புகள் 1985 ஆம் ஆண்டில் இலங்கை அரசுடன் நடத்திய திம்புப் பேச்சுவார்த்தைகளில் பெருமாளும் கலந்து கொண்டார்.

1987 ஆம் ஆண்டில் இந்திய இலங்கை உடன்பாட்டை அடுத்து புதிதாக அமைக்கப்பட்ட வடகிழக்கு மாகாண சபைக்கான தேர்தல் 1988 நவம்பர் 19 இல் நடத்தப்பட்டது. இந்தியாவின் ஆதரவில் இயங்கிய ஈபிஆர்எல்எஃப் இத்தேர்தலில் வெற்றி பெற்றது. தமிழர் விடுதலைக் கூட்டணி இத்தேர்தலில் பங்கேற்கவில்லை. வடகிழக்கு மாகாண சபையின் முதலமைச்சர் பதவியை வரதராஜப் பெருமாள் ஏற்றுக் கொண்டார். இவர் டிசம்பர் 1988 முதல் மார்ச் 1990 வரை இப்பதவியை வகித்து வந்தார்.

1990, மார்ச்சு 1 அன்று, இந்திய அமைதி காக்கும் படையினர் இலங்கையை விட்டுப் புறப்படும் தறுவாயில், முதலமைச்சர் பெருமாள் மாகாணசபைக் கூட்டத்தில் தமிழீழத்தைப் பிரகடனப்படுத்தி விட்டு இந்தியப் படையினருடன் சேர்ந்து நாட்டை விட்டு வெளியேறி இந்தியாவில் அடைக்கலம் பெற்றார். இதனை அடுத்து அரசுத்தலைவர் பிரேமதாசா மாகாணசபையைக் கலைத்து, நடுவண் அரசின் நேரடி ஆட்சியைக் கொண்டு வந்தார்.

இந்தியா சென்ற பெருமாள் சிறிது காலம் மத்தியப் பிரதேச மாநிலத்தில் வாழ்ந்து வந்தார். தற்போது இவர் ராஜஸ்தானில் இந்திய அரசின் பாதுகாப்பில் வாழ்ந்து வருகிறார்.

மேற்கோள்
--------

1. 1 2 3  டி. பி. எஸ். ஜெயராஜ் (1999). "The return of the exile". புரொண்ட்லைன். ஆகத்து 3, 2013 அன்று பார்க்கப்பட்டது.
2. ↑  Ferdinando, Shamindra (10 செப்டம்பர் 2000). "I'm no traitor, says Perumal". ஐலண்டு. Archived from the original on 2009-05-01. .

வெளி இணைப்புகள்
---------------

* Varadaraja Perumal in conversation with Sumit Chakravartty பரணிடப்பட்டது 2016-03-09 at the வந்தவழி இயந்திரம், 23 மே 2009
**அ. மா. சாமி** (மே 7, 1935 – அக்டோபர் 8, 2020) என்று அறியப்படும் **அருணாசலம் மாரிசாமி** தமிழக எழுத்தாளரும், இதழாளரும், நூலாசிரியரும் ஆவார். ராணி வார இதழின் ஆசிரியர் பொறுப்பில் 44 ஆண்டுகள் பணி புரிந்து ஓய்வு பெற்றவர். தினத்தந்தி நிறுவனத்தில் செய்தியாளராகத் தம் பணியைத் தொடங்கினார். ராணி முத்து இதழ்களின் ஆசிரியராகவும் பணியாற்றியவர். குறும்பூர் குப்புசாமி, அமுதா கணேசன் என்கிற புனைப்பெயர்களில் ஏராளமான சிறுகதைகள் எழுதி இருக்கிறார்.

பிறப்பும் படிப்பும்
-------------------

முகவை மாவட்டத்தில் கோப்பை நாயக்கன்பட்டியில் பிறந்தார். உயர்நிலைப் பள்ளி இறுதி வரை கல்வி பயின்றார். சொந்த முயற்சியில் தமிழ் இலக்கியங்களையும் நூல்களையும் கற்றார்.

படைப்புகள்
----------

சிறுகதைகள், நெடுங்கதைகள், சிறுவர் கதைகள், பயண நூல்கள், இதழியல், வாழ்க்கை வரலாறு எனப் பல வகை நூல்களை அ .மா சாமி எழுதியுள்ளார். குரும்பூர் குப்புசாமி, அமுதா கணேசன் என்னும் புனைபெயர்களில் கதைகள், சிறுகதைகள் எழுதினார்.

1. தமிழ் இதழ்கள் தோற்றம்-வளர்ச்சி
2. திருக்குறள் புதிய உரை

### குரும்பூர் குப்புசாமி என்ற பெயரில் எழுதியவை

#### கதை

1. தீபா

மறைவு
-----

அ.மா.சாமி தமது 85-வது அகவையில் சென்னை அண்ணா நகர் சிந்தாமணி அருகே உள்ள அவரது மகன் மாறன் இல்லத்தில் 2020 அக்டோபர் 8 இல் காலமானார்.

எழுதிய முக்கிய நூல்கள்
----------------------

* ஆதித்தனார் போராட்ட வாழ்க்கை (2014)
* சிவந்தி ஆதித்தனார் சாதனைச் சரித்திரம் (2013)
* தமிழ் இதழ்கள் தோற்றம்-வளர்ச்சி (1987)
* திராவிட இயக்க இதழ்கள்
* நாம் தமிழர் இயக்கம்
* வரலாறு படைத்த தினத்தந்தி
* திருக்குறள் செம்பதிப்பு
* தமிழ் இதழ்கள் வரலாறு
* இந்திய விடுதலைப் போர் செந்தமிழ் தந்த சீர்
* இந்து சமய இதழ்கள்
* தமிழ் இசுலாமிய இதழ்கள்
* தமிழ் கிறித்தவ இதழ்கள்
* 19 ஆம் நூற்றாண்டு தமிழ் இதழ்கள்

விருதுகள்
---------

* மூத்த இதழாளர் விருது (தமிழ் நாடு அரசு)[]
* பெரியார் விருது (முதல்வர் கருணாநிதி)
* சிறந்த இதழாளர் விருது (சென்னைப் பல்கலைக் கழகம்)

மேற்கோள்கள்
-----------

1. 1 2  'ராணி' அ.மா.சாமி மறைந்தாரே!
[*தொடர்பிழந்த இணைப்பு*], விடுதலை, அக்டோபர் 9, 2020
2. ↑  மறைந்தார் அ.மா.சாமி! எழுத்து உலகுக்குப் பேரிழப்பு என வை.கோ. இரங்கல்

* அ. மா. சாமி வாழ்க்கைக் குறிப்பு

வெளி இணைப்புகள்
---------------

* இருண்ட வரலாறு ஒளி பெற்றது! பரணிடப்பட்டது 2017-04-22 at the வந்தவழி இயந்திரம்
ஹொங்கொங்கின் அதியுயர் கட்டங்களின் இரவு நேரக்காட்சி
**உலகின் அதிகமான அதியுயர் கட்டடங்கள் உள்ள நகரங்கள்** (world's cities with the most completed high-rise buildings) என்பதாவது உலகில் அதிகமான அதியுயர் கட்டடங்களை கொண்ட நகரங்களை, அவற்றின் எண்ணிக்கை அடிப்படையில் நகரங்கள் வாரியாக கணக்கிடல் ஆகும். 

இவ்வாறான கணக்கிடலின் படி உலகிலேயே அதிகமான அதியுயர் கட்டடங்களைக் கொண்ட நகரம் ஹொங்கொங் எனப்படுகின்றது.  ஹொங்கொங்கில் 2010 டிசம்பர் மாதக் கணக்கெடுப்பின் படி 7,684 அதியுயர் கட்டடங்கள் உள்ளன. அதற்கு அடுத்த நிலையில் அதிகமான அதியுயர் நகரங்களைக் கொண்ட நகரம் நியூ யோர்க் ஆகும். நியூ யோர்க் நகரின் அதியுயர் கட்டடங்களின் எண்ணிக்கை 5,901 ஆகும். 

அதன் அடிப்படையில் உலகின் அதிகமான அதியுயர் கட்டடங்களை கொண்ட 25 நகரங்கள்.

நகரங்கள் வாரியாக பட்டியல்
-------------------------

நியூ யோர்க் நகரில் அதியுயர் கட்டங்களின் காட்சி
சிங்கப்பூரில் அதியுயர் கட்டங்களின் காட்சி
டோக்யோ நகரின் அதியுயர் கட்டங்களின் காட்சி

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| தரம் | நகரம் | எண்ணிக்கை |
| --- | --- | --- |
| 1 | ஹொங்கொங் | 7,684 |
| 2 | நியூ யோர்க் | 5,901 |
| 3 | சாவோ பவுலோ | 5,667 |
| 4 | சிங்கப்பூர் | 4,364 |
| 5 | மொசுகோ | 3,016 |
| 6 | செவோல் | 2,878 |
| 7 | டோக்யோ | 2,702 |
| 8 | றொயோ டி ஜெனய்ரோ | 2,564 |
| 9 | இசுடன்பல் | 2,148 |
| 10 | டொறொண்டோ | 1,818 |
| 11 | பியீனொஸ் அரைசசு | 1,710 |
| 12 | கியிவ் | 1,531 |
| 13 | லண்டன் | 1,463 |
| 14 | ஒசாகா | 1,463 |
| 15 | மெக்சிகோ நகரம் | 1,367 |
| 16 | மும்பாய் | 1,173 |
| 17 | சென் பீடர்பர்க் | 1,155 |
| 18 | மெட்றிட் | 1,124 |
| 19 | சிகாகோ | 1,120 |
| 20 | கராசசு | 1,109 |
| 21 | றெசிஃப் | 1,103 |
| 22 | சண்டிகோ | 1,093 |
| 23 | சங்காய் | 990 |
| 24 | கென்பயின்சு | 931 |
| 25 | பீஜிங் | 899 |
|

மேற்கோள்கள்

1. ↑  Multistory building with an architectural height of at least 100 meters
2. ↑  "Cities with most skyscrapers in the world list". 2007-05-10 அன்று மூலம் பரணிடப்பட்டது. 2011-01-11 அன்று பார்க்கப்பட்டது.

வெளியிணைப்புகள்
* Cities with most skyscrapers in the world பரணிடப்பட்டது 2007-05-10 at the வந்தவழி இயந்திரம்
* Cities With Most Skyscrapers
* Top 18 Skylines in the World

 |
**அ. யேசுராசா** (1946, டிசம்பர் 30, குருநகர், யாழ்ப்பாணம்) ஈழத்தின் குறிப்பிடத்தக்க கவிஞர், சிறுகதையாசிரியர், விமர்சகர், இதழாசிரியர் மற்றும் பதிப்பாளர் ஆவார். 1968 முதல் கவிதைகள், சிறுகதைகள், மொழிபெயர்ப்பு, பத்தி எழுத்துக்கள், விமர்சனம் போன்ற பல தளங்களில் தீவிரமாக இயங்கிவரும் இவர் ஓர் ஓய்வுபெற்ற அஞ்சல்துறை அதிகாரி. இவர் கலை, இலக்கியம், ஏனைய பொது அறிவுத்துறைகளில் ஈடுபாடு கொண்டவர். கலை, இலக்கியங்கள் அனுபவ வெளிப்பாடாய் அமையவேண்டுமென்பதிலும், கலை இலக்கிய உலகில் அறம்சார்ந்த நிலைப்பாடு பேணப்பட வேண்டுமென்பதிலும் உறுதிகொண்டவர். யாழ். திரைப்பட வட்டம், யாழ். பல்கலைக்கழக புறநிலைப் படிப்புகள் அலகின் திரைப்பட வட்டம் என்பவற்றில்
தீவிரச் செயற்பாட்டாளராக இருந்தவர்.

பதினொரு ஈழத்துக் கவிஞர்கள், மரணத்துள் வாழ்வோம், தேடலும் படைப்புலகமும் ஆகிய நூல்களின் தொகுப்பாளர்களில் ஒருவர். காலம் எழுதிய வரிகள் கவிதைத் தொகுதியின் தொகுப்பாளர். அலை சிற்றேட்டில் முதலில் ஆசிரியர் குழுவிலும் - நிர்வாக ஆசிரியராகவும் பின்னர் 25ஆவது இதழிலிருந்து ஆசிரியராகவும் இருந்தவர். இளைய தலைமுறையினரின் வளர்ச்சியை இலக்காகக் கொண்டு கவிதை, தெரிதல் ஆகிய இதழ்களை வெளியிட்டு அவற்றின் ஆசிரியராகவும் பணியாற்றியவர். மாற்றுப் பத்திரிகையாக யாழ்ப்பாணத்தில் வெளிவந்த திசை வார ஏட்டின் (1989 – 1990) ஒரே துணை ஆசிரியராகவும் இருந்தவர்.

இவர் கல்விப் பொதுத்தராதரப்பத்திர சாதாரண தரம் வரை, ஊரிலுள்ள சென். ஜேம்ஸ் ஆண்கள் பாடசாலையிலும், உயர்தரக் கல்வியை கனகரத்தினம் மத்திய மகாவித்தியாலயத்திலும் கற்றவர். அஞ்சல் அதிபர், தந்தியாளர் சேவையில் இணைந்து பணியாற்றி ஓய்வு பெற்றவர்.

திரைப்படங்கள் மீது மிகுந்த ஈடுபாடு கொண்ட இவர் 1979 - 1981 காலப்பகுதியில் யாழ். திரைப்பட வட்டத்தின் செயற்பாடுகளில் முக்கிய பங்காற்றினார். தற்போது யாழ். பல்கலைக்கழக திரைப்பட வட்டத்தின் திரைப்படக் காட்சிகளில் பங்கெடுத்து வருகிறார்.

1975 இல் தொடங்கப்பட்ட *அலை* இதழின் ஆசிரியர் குழுவில் ஒருவரான யேசுராசா 1990 வரை தொடர்ந்து செயற்பட்டு 35 இதழ்களை வெளியிட்டார். 1994 - 1995 காலப்பகுதியில் இளங்கவிஞர்களுக்கான இருமாத இதழான *கவிதை* இதழை வெளியிட்டார். 2003 மார்கழி முதல் *தெரிதல்* என்ற சிற்றிதழை வெளியிட்டு வருகிறார்.

அலை வெளியீடு மூலம் இதுவரை ஒன்பது நூல்களையும் வெளியிட்டுள்ளார்.

சஞ்சிகைகள்
----------

* *அலை*
* *கவிதை*
* *தெரிதல்*

இவரது நூல்கள்
-------------

தளத்தில்  
அ. யேசுராசா எழுதிய
 ***நூல்கள்*** உள்ளன.

* *தொலைவும் இருப்பும் ஏனைய கதைகளும்* - (சிறுகதை, மார்கழி 1974. மார்கழி 1989)
* *அறியப்படாதவர்கள் நினைவாக* - (கவிதை, 1984)
* *பதினொரு ஈழத்துக் கவிஞர்கள்" - (கவிதை, 1984, 2003)*
* *மரணத்துள் வாழ்வோம்" - (கவிதை, 1985, 1996)*
* *காலம் எழுதிய வரிகள்" - (கவிதை, 1994)*
* *தூவானம்* - (பத்தி, 2001)
* *பனிமழை" - (மொழிபெயர்ப்புக் கவிதைகள், 2002)*
* *பதிவுகள்" - (பத்தி, 2003)*
* *குறிப்பேட்டிலிருந்து" - (கட்டுரைகள், 2007)*
* திரையும் அரங்கும் - கலைவெளியில் ஒரு பயணம் (கட்டுரைகள் 2013)
**உலகியநல்லூர் அர்த்தநாரீஸ்வரர் கோயில்** தமிழ்நாட்டில் கள்ளக்குறிச்சி மாவட்டம், உலகியநல்லூர் என்னும் ஊரில் அமைந்துள்ள சிவன் கோயில் ஆகும்.

வரலாறு
------

இக்கோயில் பதினான்காம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் அர்த்தநாரீஸ்வரர், அம்பாள் சன்னதிகளும், விநாயகர், முருகர், நவகிரகம், தட்சிணாமூர்த்தி, சண்டிகேஸ்வரர் உபசன்னதிகளும் உள்ளன. இங்குக் கோயில் கல்வெட்டு உள்ளது. இக்கோயிலில் ஏழு நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகின்றது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் சிவாகம முறைப்படி இரண்டு காலப் பூசைகள் நடக்கின்றன.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
கலைக்களஞ்சியத் துணை நூல்
**உலகின் நாட்டார் கட்டிடக்கலைக்கான கலைக்களஞ்சியம்** (Encyclopedia of Vernacular Architecture of the World) என்பது உலகம் முழுதும் பரவிக் காணப்படும் நாட்டார் கட்டிடக்கலை தொடர்பான ஒரு கலைக்களஞ்சியம். ஆங்கில மொழியில் எழுதப்பட்டு, 1997 ஆம் ஆண்டு வெளியிடப்பட்ட இந்த நூலை, தாங்கு வளர்ச்சிக்கான ஆக்சுபோர்டு நிறுவனம், ஆக்சுபோர்டு புரூக்சுப் பல்கலைக்கழகம் ஆகியவற்றில் பணிபுரிந்த பால் ஆலிவர் தொகுத்தார். இந்நூல் முதலில் கேம்பிரிட்சுப் பல்கலைக்கழகப் பதிப்பகத்தினால் 2500 பக்கங்கள் கொண்ட மூன்று தொகுதிகளாக வெளியிடப்பட்டது. நாட்டார் கட்டிடக்கலை குறித்த ஆய்வில் ஒரு மைல்கல்லாக இக் கலைக்களஞ்சியம் விளங்குகிறது.

ஆயிரத்துக்கு மேற்பட்ட பண்பாடுகளைச் சேர்ந்த மக்கள் உருவாக்கி வாழ்ந்துவரும் இவ்வாறான கட்டிடங்களின் பல்வகைமையைக் காட்டும் வகையில் வெளியான முதல் நூல் என்னும் பெருமை இதற்கு உண்டு. இதன் முதல் தொகுதி நாட்டார் கட்டிடக்கலைக்கு அடிப்படையாகவுள்ள கோட்பாடுகள், கொள்கைகள், மெய்யியல் என்பன குறித்து ஆராய்கிறது. இரண்டாம், மூன்றாம் தொகுதிகள் குறிப்பிட்ட பண்பாட்டு, சமூகப் பின்னணிகளில் மேற்படி கோட்பாடு முதலியவற்றைப் பொருத்தி விளக்குகின்றன.

80 நாடுகளைச் சேர்ந்த 750க்கு மேற்பட்டவர்கள் இந்நூலுக்குக் கட்டுரைகளை வழங்கியுள்ளனர். 1700க்கு மேற்பட்ட புகைப்படங்கள், 1000க்கு மேற்பட்ட வரை படங்கள், 80 நிலப்படங்கள் என்பவை இந்த நூலில் அடங்கியுள்ளன. கட்டிடக்கலை, மானிடவியல் துறைகளைச் சேர்ந்த 1200 கலைச் சொற்களுக்கான விளக்கக்குறிப்புகளும் இந்தக் கலைக்களஞ்சியத்தில் சேர்க்கப்பட்டுள்ளன. குறித்த விடயம் சார்ந்த எந்த நூலிலும் இல்லாத வகையில், 9,000க்கு மேற்பட்ட உசாத்துணை நூற்பட்டியலும் கொடுக்கப்பட்டுள்ளது. 

இதன் துணை நூலாக *Atlas of Vernacular Architecture of the World* என்னும் நூலை "ரூட்லெட்ச் பதிப்பகம்" வெளியிட்டுள்ளது.

உசாத்துணைகள்
------------

* கேம்பிரிட்ச் பல்கலைக்கழகப் பதிப்பக இணையத்தளத்தில் இந்நூலுக்கான பக்கம்
* LI813 Information Sources Wiki
ஆந்திரெலான் உலர்சீய நெய் 1940 களில் இருந்து பயனில் உள்ளது.
**உலர் சீயநெய்** (*Dry shampoo*) என்பது தலைமுடியைத் தூய்மை செய்ய உதவும் ஒருவகை **சீயநெய்** ஆகும். பொடி வடிவில் இருக்கும் நீர் தேவைப்படாத இது தலைமுடியின் பிசுபிசுப்புத் தன்மையை குறைக்கிறது. தூவாணத் தகரக் கலனில் அடைக்கப்பட்டு இது பயன்படுத்தப்படுகிறது. ஐக்கிய இராச்சியத்தில் 17% பெண்கள் உலர் சீயநெய்யைப் பயன்படுத்துவதாகக் கணித்துள்ளனர். உலர் சீயநெய் சோள மாவு அல்லது அரிசி மாவு அடிப்படையாகக் கொண்டு தயாரிக்கபடுகிறது. 

கிம்பா பெண்கள் செங்களிமண்ணை உலர்சீயமாகப் பயன்படுத்தல்.
சில சான்றுகளின்படி 15 ஆம் நூற்றாண்டின் தொடக்கத்தில் ஆசியாவில் மக்கள் களிமண் பொடியை தங்களின் தலைமுடிக்கு பயன்படுத்தியதாக அறிய முடிகிறது. பொய்முடியின் (*wigs*) நாற்றத்தை மாற்றவும் அதன் வண்ணத்தை மாற்றியமைக்கவும் மாவுப்பொருட்களோடு உலர் சீயநெய்யும் பயன்படுத்தும் வழக்கம் அமெரிக்காவில் 1700 ஆம் ஆண்டு முதல் பயன்பாட்டில் இருந்து வருகிறது.

மேற்கோள்கள்
-----------

1. ↑  "Dry shampoos accounted for 3% of global shampoo launch activity in 2012 | Mintel.com". 2015-05-16 அன்று பார்க்கப்பட்டது.
2. ↑  "Sales of dry shampoo are rocketing - but which should YOU buy?". 2015-05-16 அன்று பார்க்கப்பட்டது.
3. ↑  "How Dry Shampoo Works - HowStuffWorks". 2015-05-16 அன்று பார்க்கப்பட்டது.
4. ↑  "Dry Shampoo". 2016-08-20 அன்று மூலம் பரணிடப்பட்டது. 2017-07-26 அன்று பார்க்கப்பட்டது.
**உலகைச் சுத்தமாக்குங்கள்** (Clean Up the World) என்பது, சமுதாய அடிப்படையிலான ஒரு சூழல் தொடர்பான இயக்கம் ஆகும். இது உலகம் முழுவதிலும் உள்ள சமுதாயங்கள் தமது சூழல்களைச் சுத்தமாக்குவதற்கும், திருத்துவதற்கும், காப்பதற்கும் ஊக்கமளிக்கிறது. இந்த இயக்கத்தின் முதன்மையான நிகழ்வு உலகைச் சுத்தமாக்குங்கள் கிழமையிறுதி ஆகும். இது ஒவ்வோராண்டும் செப்டெம்பர் மாதத்தின் மூன்றாவது கிழமை இறுதியில் நிகழ்கின்றது. எனினும் இவ்வியக்கம், ஆண்டு முழுவதும் இத்தகைய நடவடிக்கைகளை முன்னெடுப்பதற்குத் தனது ஆதரவாளர்களை ஊக்குவிக்கிறது.

1993 ஆம் ஆண்டில் ஆசுத்திரேலியாவைச் சுத்தமாக்குங்கள் இயக்கத்தின் நிறுவனர்களான இயன் கியெர்னனும் கிம் மக்கேயும் தமது இயக்கத்தை உலக அளவில் எடுத்துச் செல்வதற்காக ஐக்கிய நாடுகள் சூழல் திட்டத்தை அணுகியபோது உலகைச் சுத்தமாக்குங்கள் இயக்கம் தொடங்கியது. இதனால் உருவான கூட்டு முயற்சி, ஆண்டு தோறும் 120 நாடுகளைச் சேர்ந்த 35 மில்லியன் தன்னார்வலர்களை இந்த இயக்கத்தில் ஈடுபடுத்தும் அளவுக்கு வளர்ந்துள்ளது. இதனால் இது சமுதாய அடிப்படையிலான உலகின் மிகப்பெரிய இயக்கங்களுள் ஒன்றாக விளங்குகின்றது.

ஐக்கிய நாடுகள் சூழல் திட்டம், உலகைச் சுத்தமாக்குங்கள் இயக்கத்தை முன்னெடுப்பதற்கு உதவுவதுடன், தனது உலகளாவிய அமைப்புக்கள் மூலம் ஆர்வலர்கள் பங்குபற்றுவதற்கு ஊக்கமளித்தும் வருகிறது. உலகைச் சுத்தமாக்குங்கள் இயக்கம், ஐக்கிய நாடுகள் சபையினால் அடையாளம் காணப்பட்டுள்ள ஆறு உலகப் பகுதிகளில், ஆங்கிலம், பிரெஞ்சு, எசுப்பானியம் ஆகிய மூன்று மொழிகளில் பணியாற்றுகின்றது.

1998 ஆம் ஆண்டில், அவரது தொலை நோக்கிற்காகவும், உலகளாவிய இச் சூழல் இயக்கத்தை நடைமுறைப் படுத்தியதற்காகவும் இயன் கியெர்னனுக்கு ஐக்கிய நாடுகள் சூழல் திட்டத்தின் சசக்காவா சூழல் பரிசு வழங்கப்பட்டது.
**நாளிதழ் வடிவங்கள்** (Newspaper format) என்பதானது பல நாடுகளில் காணப்படுகின்ற பலவிதமான வடிவங்களைக் குறிக்கிறது. பெரும்பாலான நாடுகளில் இவை பொதுவாக உள்ளன. நாளிதழ் வடிவம் என்பது நாளிதழுக்குத் தக்கபடி அமைகின்ற அச்சிடப்படும் பகுதியைக் குறிக்கும். 

சில நாடுகளில், குறிப்பிட்ட வடிவங்கள் குறிப்பிட்ட வடிவ நாளிதழ்களோடு பொருந்தி வருவதைக் காணலாம். உதாரணமாக ஐக்கிய இராச்சியத்தில் டேப்ளாய்ட் என்பதற்கும் ப்ராட்ஷீட் என்பதற்கும் வேறுபாடுகள் உள்ளன. ஏனெனில் அது உள்ளடக்கத்தின் தரத்தினையும் குறிக்கிறது. அந்த நிலையில்தான் மிகப்புகழ் பெற்ற நாளிதழ்கள் டேப்ளாய்ட் வடிவத்தைப் பயன்படுத்துகின்றன. அதனடிப்படையில் டேப்ளாய்ட் ஊடகவியல் என்பதானது அமைகிறது.

தற்போதைய நிலை
-------------

மான்பிரட் வெர்வெல் ஆய்வக இயக்குநரும் இப்ரா அமைப்பின் துணைத்தலைவரும் IFRA பெர்லைனர் வடிவ முறையே தற்போதைய நிலையில் காணப்படுகிறது என்கிறார்.

அண்மையில், பல நாளிதழ்கள் இணையத்திற்கேற்ற பக்க அளவு துண்டிப்பு என்ற நிலையில் மாற்றங்களைக் கொண்டுவந்துள்ளன. அதன்படி குறுகிய அளவிலான தாளினை (அதே சமயம் குறைந்த செலவில்) பயன்படுத்தும் முறையாக அச்சாக்க வடிவில் புதிய மாற்றம் கொணரப்பட்டுள்ளது. சில இடங்களில் ப்ராட்ஷீட் தாளே வழக்கமான டேப்ளாய்ட் வடிவோடு ஒத்துப்போகும் வகையில் சிறிய அளவு குறுக்கலாக்கப்படுகிறது. சராசரி ரோலின் 26.4 lb (12.0 kg), 45 அங் (110 cm) டயாமீட்டர் அச்சுத்தாள் நீளமாக 9.7 mi (15.6 km) காணப்படும்

அளவுகள்
-------

* டைவர்ஸ் டிஸ்பேட்ச் 914.4 mm × 609.6 mm (36.00 அங் × 24.00 அங்) (1.5)
* ப்ராட்ஷீட் 749 mm × 597 mm (29.5 அங் × 23.5 அங்) (1.255)
* நார்டிஷ் 570 mm × 400 mm (22 அங் × 16 அங்) (1.425)
* ரீனிஷ் அரவுண்ட் 350 mm × 520 mm (14 அங் × 20 அங்) (1.486)
* ஸ்விஸ் 475 mm × 320 mm (18.7 அங் × 12.6 அங்) (1.484)
* பெர்லினர் 470 mm × 315 mm (18.5 அங் × 12.4 அங்) (1.492)
	+ கார்டியன் இதழின் *அச்சிடப்படும் பகுதி* 443 mm × 287 mm (17.4 அங் × 11.3 அங்).
* டேப்ளாய்ட் 430 mm × 280 mm (17 அங் × 11 அங்) (1.536)

### ஒத்துநோக்கல்

* A2 தாள் 594 mm × 420 mm (23.4 அங் × 16.5 அங்)
* B3 தாள்500 mm × 353 mm (19.7 அங் × 13.9 அங்)
* C3 தாள் 458 mm × 324 mm (18.0 அங் × 12.8 அங்)
* A3 தாள் 420 mm × 297 mm (16.5 அங் × 11.7 அங்)
* A4 தாள் 297 mm × 210 mm (11.7 அங் × 8.3 அங்)

இவற்றையும் பார்க்க
------------------

* நாளிதழ்

மேற்கோள்கள்
-----------

1. ↑  "Press web". Naa.org. July 4, 2008 அன்று மூலம் பரணிடப்பட்டது. 2010-12-12 அன்று பார்க்கப்பட்டது.
2. ↑  Richard Hollis. "How we got the measure of a Berliner". *The Guardian*. .

வெளி இணைப்புகள்
---------------

* பரணிடப்பட்டது 2018-04-16 at the வந்தவழி இயந்திரம் (de)
உலகைக் குலுக்கிய பத்து நாட்கள் நூலின் அட்டைப்படம்.
**உலகைக் குலுக்கிய பத்து நாட்கள்** என்பது சோசலிசவாதியும், அமெரிக்கப் பத்திரிகையாளருமான ஜான் ரீட் என்பவர் எழுதிய *டென் டேய்ஸ் தட் சூக் த வேர்ல்ட்* *(Ten Days That Shook the World)* என்னும் புகழ் பெற்ற ஆங்கில நூலின் மொழிபெயர்ப்பு ஆகும். ரா. கிருஷ்ணையா இந்த நூலைத் தமிழில் மொழிபெயர்த்துள்ளார். உருசியாவில் 1917 அக்டோபரில் இடம்பெற்ற சோசலிசப் புரட்சியின் இறுதிப் பத்து நாட்களில் இடம்பெற்ற நிகழ்வுகள் இந்த நூலில் விளக்கப்பட்டுள்ளன. ரீட் பல போல்செவிக் தலைவர்களோடு நெருக்கமாகத் தொடர்பில் இருந்தவர். இந்நூலில் உள்ள பெரும்பாலான விடயங்கள் ரீடின் நேரடி அநுபவங்களின் வாயிலாகப் பெறப்பட்டவை. இந்நூலை எழுதிமுடித்த சிலநாட்களிலேயே ரீட் விசக் காய்ச்சலினால் இறந்துவிட்டார். மாசுக்கோவில் சோவியத் தலைவர்களுக்காக ஒதுக்கப்பட்ட இடத்தில் இவரது உடலும் அடக்கம்செய்யப்பட்டது.

நோக்கம்
-------

"வீறுகொண்டு எழுந்த வரலாறு, கண்கொண்டு அதைக் கண்டேன். அந்த வரலாற்றில் ஒரு கீற்றே இந்தப் புத்தகம். நவம்பர் புரட்சியை விவரமாய்ச் சித்தரிப்பதே அல்லாமல் இப்புத்தகம் வேறொன்றும் செய்ய முயலுவதாய்க் கூறிக்கொள்ளவில்லை." என்றவாறு இந்நூலுக்கு ரீட் எழுதிய முன்னுரையில் தெரிவித்துள்ளார். எனவே, தான் நேரடியாக அறிந்துகொண்ட தகவல்களையும், நம்பத்தகுந்த பிற மூலங்களில் இருந்து பெற்றுக்கொண்ட தகவல்களையும் பயன்படுத்தி அக்டோபர் புரட்சிபற்றி விபரிப்பதே நூலாசிரியரின் நோக்கம் என்பது வெளிப்படை.

குறிப்புகள்
-----------

1. ↑  இது அக்டோபர் புரட்சியையே குறிக்கிறது. ஜான் ரீட் இந்நூலில் நவம்பர் புரட்சியென்றே குறிப்பிடுகிறார். இதற்கான காரனம் தெரியவில்லை.
2. ↑  ரீட், ஜான். 1976, பக். 15.

உசாத்துணைகள்
------------

* ரீட், ஜான். உலகைக் குலுக்கிய பத்து நாட்கள், மொழிபெயர்ப்பு: ரா. கிருஷ்ணையா, முன்னேற்றப் பதிப்பகம், 1976.
**செரப்பனஞ்சேரி** இந்தியாவின் காஞ்சிபுரம் மாவட்டத்தில் உள்ள தாம்பரம்-வாலாசாபாத் சாலையில் படப்பைக்கு அருகிலுள்ள ஒரு சிறிய கிராமம்.செரப்பனஞ்சோி ஒரு பழைய சிவன் ஆலயத்திற்கு புகழ் பெற்றது, இது கிறிஸ்துவுக்கு முன்பாக ஒரு காலத்திற்கு முன்பே உள்ளது. இந்த கோயிலின் பிரதான தெய்வமான வேமேஸ்வரர் (முதலில் விஷ்ணுவேஸ்வரர் என நம்பப்படுகிறார்) 27 நட்சத்திர நட்சத்திரங்களின் ஆட்சியாளர் ஆவார்.
இக்கோயிலில் அன்றாடம் சூரிய பகவான் சிவபெருமானை வழிபாடு செய்கிறார். வீமேஸ்வரர் ஆலயமும் எண்ணற்ற பக்தர்கள், சித்தர்கள் ஆகியோரால் பார்வையிடப்பட்டதாக நம்பப்படுகிறது. அவரது மனைவி ஸ்வர்ணாம்பிகையுடன் காட்சியளிக்கிறாா். இரண்டு நந்திகள் இங்கு சிவபெருமாைனை சேவிக்கிறாா்கள். சூரிய பகவானும் நந்தியின் பின்னால் நிற்று சிவனை தரிசிக்கின்றாா்.
அனைத்து மற்ற சிவன் கோயில்களில் போலவே, பிரோதோசம் மற்றும் சிவராத்திரி ஆகிவை உள்ளூர் மக்களால் அடிக்கடி இங்கு கொண்டாடப்படுகிறது. அக்னி தீர்த்தம், பிரம்ம தீர்த்தம் மற்றும் விஷ்ணு தீர்த்தம் ஆகிய மூன்று தீர்த்தங்களும் (புனித நீர்தொட்டிகள்) சூழப்பட்டுள்ளது. நீர்தொட்டிகள் தற்போது வறண்டு வருகின்றன, ஆனால் மழைக்காலங்களில் மீண்டும் தோன்றலாம்.
வீமேஸ்வரர் கோவில் கட்டிடக்கலை பகுதியாக வெளிப்புறத்தில் அழிக்கப்படுகிறது, ஆனால் உள்ளே சன்னதி, மற்றும் தெய்வங்கள் அப்படியே உள்ளன. உண்மையில் சிவன் லிங்கம் பல இடங்களில் இருந்ததைவிட மிக பெரியது, பக்தர்களுக்கு ஒரு இனிமையான காட்சி அளிக்கிறது. வீமேசுவரருக்கு அடுத்தபடியாக தேவி ஸ்வர்ணாம்பிகை வசித்து வருகிறார். தேவியும் பிரதான சன்னதிக்குள் அமர்ந்திருக்கிறார்.
வீமேஸ்வரர் சமேதா ஸ்வர்ணம்பிகாய் கோயில்,செரபனஞ்சேரி பல யோக பரசுஷ்களால் பார்வையிடப்பட்ட ஒரு கோவில் என்று கூறப்படுகிறது, இது உண்மையான தெய்வீக வெளிப்பாடாக உள்ளது.
வகைகள்:
• காஞ்சிபுரம் மாவட்டத்தில் இந்து கோயில்கள்
**நாளந்தா அனைத்துலக துடுப்பாட்ட விளையாட்டரங்கம்** *(Nalanda International Cricket Stadium)* இந்தியாவின் பீகார் மாநிலத்தில் நாளந்தா மாவட்டத்தில் அமைப்பதற்கு முன்மொழியப்பட்டுள்ள ஒரு துடுப்பாட்ட விளையாட்டரங்கமாகும். அரங்கம் கட்டி முடிக்கப்பட்டதும் இது பீகார் துடுப்பாட்ட அணியின் சொந்த அரங்கமாக அமையும்.

பீகார் முதலமைச்சர் நிதீசு குமார் நாளந்தா மாவட்டத்தில் ராச்கிர் என்ற நகரத்தில் அனைத்துலக தரத்தில் ஒரு துடுப்பாட்ட அரங்கம் கட்டப்படும் என்று 2013 ஆம் ஆண்டில் அறிவித்தார். ஆனால் 2011 ஆம் ஆண்டு அக்டோபர் மாதம் 12 ஆம் தேதியிலேயே நிதீசு குமார் ராசகிரக சர்வதேச துடுப்பாட்ட மைதானத்திற்கு அடிக்கல் நாட்டினார். 

நாளந்தா மைதானம் மொயின்-உல்-அக் மைதானத்திற்கு அடுத்து அனைத்துலக அளவு போட்டிகளை நடத்தக்கூடிய இரண்டாவது மைதானமாக திகழ்கிறது. மேலும் இது ஆத்திரேலியாவின் சிட்னி துடுப்பாட்ட மைதானத்தின் வடிவமைப்பு போன்றதாகும். நாளந்தா மைதானம் 900 ஏக்கர் நிலத்தில் சுமார் 9000 கோடி ரூபாய் மதிப்பீட்டில் கட்டப்படவுள்ளது.  பரணிடப்பட்டது 2018-10-13 at the வந்தவழி இயந்திரம் மைதானம் 2020 ஆம் ஆண்டு திறக்கப்படும் என எதிர்பார்க்கப்படுகிறது.

வசதிகள்
-------

நாளந்தா மைதானம் அனைத்து நவீன வசதிகளை கொண்ட கலை அரங்கமாக திகழும். துடுப்பாட்ட உள்ளிட்ட 28 உட்புற மற்றும் வெளிப்புற விளையாட்டுகளை விளையாடும் வசதிகளைக் கொண்டிருக்கும் ஒரு அரங்கமாக உருவாகும். மேலும் விளையாட்டுத் துறையின் ஆராய்ச்சி மையம், உந்துதல் மையம், விளையாட்டு நூலகம், நீச்சல் குளம், சிற்றுண்டிச்சாலை மற்றும் சிறுவர் மற்றும் சிறுமிகளுக்கான தனி விடுதி போன்ற பல்வேறு வசதிகளைக் கொண்ட கலை அரங்கமாக திகழும்.

மேற்கோள்கள்
-----------

1. ↑   Land in Rajgir for cricket stadium on Ranchi model பரணிடப்பட்டது 2015-09-24 at the வந்தவழி இயந்திரம்
2. ↑   Bihar to construct world class cricket stadium பரணிடப்பட்டது 2016-03-04 at the வந்தவழி இயந்திரம்
**எலெக்ட்ரான்** ஏவூர்தி (Electron) இரண்டு நிலைகளைக் கொண்டது. இது சிறு செயற்கைக் கோள்களை ஏவும் வண்ணம் வடிவமைக்கப்பட்ட ஏவூர்தி ஆகும். அமெரிக்காவின் *ராக்கெட் லேப்* எனும் நிறுவனம் வணிக ரீதியில் 150 கி.கி எடையுடைய செயற்கைக் கோள்களை ஏவும் பொருட்டு இவ்வேவூர்தியை உருவாக்கியது. 2016 டிசம்பர் அன்று ஏவூர்தியானது செலுத்தத் தகுதியான நிலையை எட்டிவிட்டதாக அறிவிக்கப்பட்டது.

ஏவுதல்
------

25 மே 2017 அன்று செய்யப்பட்ட முதல் சோதனை ஏவுதலில் இதனால் தேவையான உயரத்தை எட்ட இயலவில்லை. ஆனாலும் ஏவூர்தியின் செயல்பாடு திருப்தியளிப்பதாக அறிவிக்கப்படது.

தொழில் நுட்ப விபரங்கள்
----------------------

எலெக்ட்ரான் ஏவூர்தியின் இரு நிலைகளும் ஒரே விட்டத்தைக் கொண்டவை (1.2 மீ, 3 அடி 11 அங்குலம்). இவற்றின் எரிபொருளாக தூய்மையாக்கப்பட்ட மண்ணெண்ணெய் மற்றும் திரவ ஆக்ஸிஜன் பயன்படுத்தப்படுகிறது. இந்த ஏவூர்தியின் முதல் நிலையில் ஒன்பது *ரூதர்போர்டு* இயந்திரங்களும் இரண்டாம் நிலையில் ஒரு *வெற்றிட ரூதர்போர்டு* இயந்திரமும் பொருத்தப்பட்டிருக்கும். கரிமம் கொண்டு எடை குறைவாக இந்த ஏவூர்தி தயாரிக்கப்பட்டுள்ளது.

தயாரிப்பின் நோக்கம்
-------------------

எலெக்ட்ரான் ஏவூர்தி 150 கிலோகிராம்கள் எடையுடைய சிறு செயற்கைக்கோள்களை *சூரிய ஒத்திசைவுப் பாதையில்* நிலைநிறுத்தும் வண்ணம் வடிவமைக்கப்பட்டது. 4.9 மில்லியன் டாலர்கள் மதிப்பிலான இவ்வேவூர்தியின் மூலம் வருடத்திற்கு 100 செயற்கைக் கோள்களை ஏவுவதாகத் திட்டமிடப்பட்டிருந்தது.

மேற்கோள்கள்
-----------

1. ↑